Μέρλιν (τηλεοπτική σειρά)

Ο ***Μέρλιν*** (αγγλ. *Merlin*) είναι βρετανική τηλεοπτική σειρά φαντασίας-περιπέτειας που δημιούργησαν οι Τζούλιαν Τζόουνς, Τζέηκ Μίτσι, Τζούλιαν Μέρφυ και Τζόννυ Καπς για το BBC. Άρχισε να μεταδίδεται στο BBC One στις 20 Σεπτεμβρίου του 2008 και ολοκληρώθηκε στις 24 Δεκεμβρίου του 2012. 

Η σειρά περιλαμβάνει 5 κύκλους των 13 επεισοδίων ο καθένας. Η σειρά βασίζεται στους θρύλους του βασιλιά Αρθούρου και επικεντρώνεται στις σχέσεις του νεαρού μάγου Μέρλιν με τον νεαρό πρίγκιπα Αρθούρο, αλλά διαφέρει από τις παραδοσιακές εκδοχές του μύθου για πολλούς λόγους. Τη διεύθυνση της παραγωγής έχει αναλάβει η ανεξάρτητη εταιρεία παραγωγής, Shine Limited. Μετά την επιτυχία του πρώτου κύκλου, το αμερικανικό ραδιοτηλεοπτικό δίκτυο NBC άρχισε τη μετάδοση του προγράμματος στις 21 Ιουνίου του 2009, αλλά μετά από την πτώση της τηλεθέασης, η σειρά μεταφέρθηκε στο δίκτυο καλωδιακής τηλεόρασης Syfy, όπου άρχισε να μεταδίδεται ο δεύτερος κύκλος στις 2 Απριλίου του 2010. Ο δεύτερος κύκλος άρχισε να μεταδίδεται στις 19 Σεπτεμβρίου του 2009 στο BBC One. Στις 5 Σεπτεμβρίου του 2010, ο κινηματογράφος *BFI Southbank* στο Λονδίνο οργάνωσε προβολή avant-premiere με τα πρώτα δύο επεισόδια του τρίτου κύκλου στο πλαίσιο του προγράμματος *Ημέρα Διασκέδασης Ταινιών Σεπτεμβρίου*.

Το *Μέρλιν* επηρεάστηκε από την αμερικάνικη σειρά *[[Σούπερμαν: Τα Χρόνια της Νιότης]]*, που αναφερόταν στα πρώτα χρόνια του Σούπερμαν. Μετά τις αποτυχημένες προσπάθειες να φέρουν το πρόγραμμα στη ζωή, η εξέλιξη του σημερινού *Μέρλιν* ξεκίνησε στα τέλη του 2006, με την υλική παραγωγή να αρχίζει το Μάρτιο του 2008. Η σειρά έλαβε γενικά ανάμικτες αντιδράσεις όταν άρχισε η μετάδοσή της. Οι κριτικοί ήταν αναστατωμένοι με τους επίπεδους διαλόγους και τη σύγχρονη εμφάνιση της σειράς. Ένας κριτής, ειδικότερα, αποκάλεσε την όλη ιδέα "ήπια". Η πρεμιέρα της σειράς υποδέχτηκε κατά μέσο όρο 6,65 εκατομμύρια τηλεθεατές στις 19:00, μια τελική συγκεντρωτική εικόνα των 7,15 εκατομμυρίων, παρά το γεγονός ότι έχει προγραμματιστεί έναντι δημοφιλούς τηλεοπτικής σειράς *X Factor*. Ο πρώτος κύκλος στο σύνολό του είχε κατά μέσο όρο 6,32 εκατομμύρια τηλεθεατές, οι οποίοι είναι λιγότεροι από όσους προσέλκυσε ο *[[Doctor Who]]* κατά τη διάρκεια του πρώτου του κύκλου, και ελαφρώς περισσότεροι από εκείνους που εισέπραξε ο *[[Ρομπέν των Δασών (Τηλεοπτική σειρά BBC)|Ρομπέν των Δασών]]*. Ο *Μέρλιν* ήταν επίσης το πέμπτο πιο προσεγμένο πρόγραμμα στο BBC iPlayer το 2008. Ο τρίτος κύκλος του Μέρλιν ξεκίνησε στις 22 Σεπτεμβρίου του 2010, και έδειξε μια αύξηση στους θεατές, αποδεικνύοντας την αυξημένη δημοτικότητα της σειράς. Ο τρίτος κύκλος έληξε στις 4 Δεκεμβρίου του 2010.

Ένας τέταρτος κύκλος δέκα επεισοδίων επιβεβαιώθηκε στις 25 Οκτωβρίου του 2010 (αν και φημολογήθηκε πως θα μεταδιδόταν στις αρχές του 2012, αργότερα από τη συνηθισμένη του υποδοχή το φθινόπωρο) έτσι ώστε να μη συμβαδίσει με την άλλη εξαίρετη δραματική του BBC το *Doctor Who* το οποίο πιθανώς θα έτρεχε την ίδια περίοδο. Τον Μάρτιο του 2011, η απόφαση αυτή αναθεωρήθηκε, και ο τέταρτος κύκλος επεκτάθηκε στα 13 επεισόδια σύμφωνα με τους προηγούμενους κύκλους. Επιβεβαιώθηκε στο* Comic-Con* του 2011 στο Σαν Ντιέγκο ότι ο τέταρτος κύκλος θα μεταδοθεί και πάλι στις Ηνωμένες Πολιτείες στο κανάλι Syfy "στις αρχές του 2012." Στο Ηνωμένο Βασίλειο, ο τέταρτος κύκλος ξεκίνησε το Σάββατο 1 Οκτωβρίου του 2011.

Ο Τζόννυ Καπς και ο Τζούλιαν Μέρφυ, εκτελεστικοί παραγωγοί για την τηλεόραση Shine, επιβεβαίωσαν στις 24 Ιουλίου στο Comic-Con του 2011 στην επιτροπή για το Μέρλιν ότι το BBC έχει αναθέσει κι έναν πέμπτο κύκλο. Τα γυρίσματα για τον πέμπτο κύκλο ξεκίνησαν το Μάρτιο του 2012 στο Κάστρο Πιερρφόν της Γαλλίας και στην Ουαλία και ο κύκλος ολοκληρώθηκε με 13 επεισόδια.

## Υπόβαθρο
Ο Μέρλιν είναι ένας νεαρός μάγος που φτάνει στο βασίλειο του Κάμελοτ, αφότου η μητέρα του, Χούνιθ, κανονίζει να μείνει με τον ιατρό της Αυλής, τον Γκάιους. Έπειτα, ανακαλύπτει ότι ο βασιλιάς, Ούθερ Πεντράγκον, έχει απαγορεύσει τη μαγεία και φυλακίσει τον τελευταίο μεγάλο δράκο βαθιά κάτω από το βασίλειο. Ο δράκος λέει στον Μέρλιν ότι παίζει ένα σημαντικό ρόλο: να προστατεύσει το γιο του Ούθερ, τον Αρθούρο (Άρθουρ), ο οποίος θα φέρει στο προσκήνιο ένα μεγάλο βασίλειο. Όταν ο Μέρλιν συναντά τον Αρθούρο, πιστεύει πως είναι ένας υπεροπτικός νταής και ο Αρθούρος, ομοίως, έχει μια λιγότερη καλή γνώμη για τον Μέρλιν. Ο Μέρλιν πρέπει να κρατήσει τη μαγεία του μυστική ή να αντιμετωπίσει την εκτέλεσή του από τον Ούθερ.

Η Μοργκάνα είναι η κηδεμονευομένη του Ούθερ με τη δύναμη της προφητικής διορατικότητας, η οποία την τρομάζει και που κρατά μυστικό. Η Γκουίνεβηρ, την οποία φωνάζουν "Γκουέν", είναι η υπηρέτριά της και στενή φίλη. Ο πρώτος κύκλος επικεντρώθηκε στην εξέλιξη του Μέρλιν και της φιλίας του με τον Αρθούρο, ενώ ο δεύτερος κύκλος είναι περισσότερο επικεντρωμένος στην αξιοποίηση των άλλων μελών του καστ. Μερικά από κεντρικά θέματα των αργότερων κύκλων είναι ο αγώνας της Μοργκάνα να ελέγξει τις δυνάμεις της και η ενδεχόμενη αλλοίωσή της προς το κακό λόγω των ενεργειών του Ούθερ, καθώς και η ωρίμανση του Αρθούρου για να γίνει ο μεγάλος βασιλιάς του θρύλου και η άνθηση του ρομάντζου του με την Γκουέν. Ένα χρόνο αργότερα, η Μοργκάνα επιστρέφει σκοτεινότερη και πιο ισχυρή από ποτέ άλλοτε. Στην αρχή του τέταρτου κύκλου, μαθαίνει για την ταυτότητα του Μέρλιν ως *Έμρυς* (αν και δεν γνωρίζει ότι ο Μέρλιν και ο Έμρυς είναι το ίδιο πρόσωπο) και ο Μέρλιν βρίσκει τον εαυτό του ανίσχυρο έναντι των πνευμάτων των νεκρών που η Μοργκάνα κλητεύει. Ο Αρθούρος τελικά γίνεται βασιλιάς του Κάμελοτ, αφού ο Ούθερ σκοτώνεται, όταν τον προστατεύει από έναν δολοφόνο.

Άλλοι χαρακτήρες από τον Αρθουριανό θρύλο έχουν επίσης εμφανιστεί. Ο Λάνσελοτ λαχταρούσε να γίνει ένας ιππότης, αλλά δεν μπόρεσε λόγω της γέννησής τους ως κοινός θνητός. Ο Μόρντρεντ εμφανίστηκε ως ένας δρυΐδης, ο οποίος σχημάτισε ένα δεσμό με τη Μοργκάνα (στο θρύλο είναι ο γιος της και, σύμφωνα με το θρύλο, είτε νόθος γιος ή ανιψιός του Αρθούρου), και έχει προβλεφθεί από τον Μέγα Δράκο πως ο Μόρντρεντ θα προκαλέσει το θάνατο του Αρθούρου (στο θρύλο αυτό συνέβη κατά τη Μάχη του Κάμλαν). Ο Μόρντρεντ και περιστασιακά ο Μέγας Δράκος αναφέρονται στον Μέρλιν με το δρυϊδικό όνομά του, Έμρυς (η ουαλική μορφή του Αμβρόσιου): ο Αμβρόσιος Αουρελιανός ήταν μια ιστορική φυσιογνωμία που ο Τζέφρεϋ του Μόνμαουθ εν μέρη συγχώνευε με τον Μέρλιν. Το Εξκάλιμπερ είναι ένα συνηθισμένο ξίφος που γίνεται μαγικό από τον Μέγα Δράκο και στη συνέχεια ρίχνεται σε μια λίμνη (στους θρύλους, αυτό ήταν το ξίφος που η Νίμουε έδωσε στον Αρθούρο).

Μετά από μια επίθεση στο Κάμελοτ από την κατεστραμμένη Μοργκάνα και την αδερφή της Μοργκώζ, ο Μέρλιν κόλλησε το ξίφος σε ένα βράχο για να το κρατήσει μακριά από θνητά χέρια.

## Επεισόδια

## Ηθοποιοί και χαρακτήρες

* Ο Κόλιν Μόργκαν υποδύεται τον Μέρλιν: ο πρωταγωνιστής της σειράς είναι ένας νεαρός και ταλαντούχος μάγος που προσπαθεί να κρατήσει τις δυνάμεις του κρυφές και μια μέρα θα γίνει ο μεγαλύτερος μάγος του κόσμου. Είναι επίσης ο υπηρέτης, προστάτης, και φίλος του Αρθούρου, παρά την αρχική εχθρότητα μεταξύ των δύο και της ενόχλησής του από την αγένεια του Αρθούρου. Είναι συμπονετικός και προσπαθεί να δει το καλό σε όλους τους ανθρώπους, κάνοντας ό,τι αισθάνεται ότι είναι σωστό. Επίσης, είναι ανιδιοτελής, προστατευτικός, γενναίος, αισιόδοξος, έξυπνος και σοφός. Παρ' όλα αυτά κρύβει και μια σκοτεινή πλευρά. Θα σκοτώσει και θα πάρει εκδίκηση από κάποιον που έχει πειράξει κάποιον αγαπημένο του. Δείχνει μια σκληρή και κρύα συμπεριφορά απέναντι στους εχθρούς του, αλλά δεν θα πειράξει κάποιον που δεν αποτελεί κίνδυνο.
* Ο Μπράντλεϋ Τζέημς υποδύεται τον Αρθούρο Πεντράγκον: ο εξαιρετικά πεισματάρης αλλά γενναίος και καλόκαρδος γιος του βασιλιά Ούθερ, και μελλοντικός Βασιλιάς του Κάμελοτ. Νοιάζεται βαθιά για τους ανθρώπους του Κάμελοτ ακόμη περισσότερο κι από τον εαυτό του. Αν και ο Αρθούρος έχει "εκπαιδευτεί να πολεμά από τη γέννησή του" και είναι εξαιρετικός στη μάχη, είναι συχνά ευάλωτος, και ο Μέρλιν πρέπει να τον προστατέψει για να εκπληρώσει αυτό το θρύλο. Ο Αρθούρος γίνεται φίλος με τον Μέρλιν, παρά το γεγονός ότι είναι ο αφέντης του, και αισθάνεται προστατευτικά για αυτόν, αγνοώντας τη δύναμή του. Οι δυο τους σώζουν συχνά τις ζωές άλλων. Παρότι ο Αρθούρος συμμερίζεται την επιφύλαξη του πατέρα του ενάντια στη μαγεία, είναι πιο ανεκτικός και δίκαιος από τον Ούθερ, υποστηρίζοντας συχνά δεύτερες ευκαιρίες και εξορία αντί εκτέλεσης. Στο τέλος του πρώτου κύκλου αναπτύσσει σεβασμό για την Γκουίνεβηρ: αργότερα, στον 2ο και 3ο κύκλο, αναπτύσσει ρομαντικά συναισθήματα για εκείνη. Στον 4ο κύκλο φαίνεται να κυβερνά το Κάμελοτ στη θέση του πατέρα του. Μετά το θάνατο του Ούθερ στο τρίτο επεισόδιο του τέταρτου κύκλου, ο Αρθούρου στέφεται Βασιλιάς του Κάμελοτ. Στο φινάλε του 4ο κύκλου, ο Αρθούρος παντρεύεται την Γκουίνεβηρ, κάνοντάς την βασίλισσα του Κάμελοτ.
* Η Έιντζελ Κόλμπυ υποδύεται την Γκουίνεβηρ, γνωστή ως "Γκουέν": ταπεινή υπηρέτρια της Μοργκάνα και πρώην καλύτερή της φίλη. Έχει μια ανοιχτή, φιλική, και επιεική προσωπικότητα. Στην αρχή είχε εννοηθεί ότι είχε ένα φλερτ με τον Μέρλιν: αργότερα, υπήρχε ένα ρομάντζο με το Λάνσελοτ και τελευταία με τον Αρθούρο. Ο πατέρας της Γκουέν, Τομ, ήταν ο σιδηρουργός του κάστρου, αλλά εκτελέστηκε από τον Ούθερ λόγο της υποψίας ότι άσκησε μαγεία, παρόλο που η Μοργκάνα τον υπερασπίστηκε. Αποκαλύφθηκε ότι ο Τομ είχε ενοχοποιηθεί και επιτράπηκε στη Γκουέν να μείνει στο σπίτι τους. Υπάρχουν ενδείξεις ότι ο Τομ δίδαξε στη Γκουέν μερικές από τις ικανότητές του. Στον κύκλο 3 αποκαλύπτεται ότι η Γκουέν έχει ένα μεγαλύτερο αδερφό, τον Έλυαν (που υποδύεται ο Αντετόμιουα Έντον), με τον οποίο είχε αποξενωθεί. Αυτός αργότερα γίνεται ιππότης του Κάμελοτ. Στην αρχή του κύκλου 4, φαίνεται ότι η Γκουέν φροντίζει τον Ούθερ ενώ αυτός είναι κατεστραμμένος ψυχολογικά, αλλά το κάνει αυτό για χάρη του Αρθούρου και όχι του Ούθερ. Στη συνέχεια, μετά το θάνατο του Ούθερ, η ρομαντική σχέση της με τον Αρθούρο αναπτύσσεται, οδηγώντας σε μια πρόταση γάμου. Δυστυχώς, πριν το ζευγάρι παντρευτεί, η Γκούεν μαγεύεται προδίδοντας τον Αρθούρο με το Λάνσελοτ και εξορίζεται από το Κάμελοτ. Στο φινάλε του Κύκλου 4, ο Αρθούρος τη συγχωρεί και γίνεται βασίλισσα του Κάμελοτ.
* Η Κέιτι ΜακΓκραθ υποδύεται τη Μοργκάνα: κηδεμονευομένη του βασιλιά Ούθερ και νόθα κόρη του (αποκαλύπτεται στον κύκλο 3 στο Γκάιους, κάτι το οποίο ο Μέρλιν κρυφακούει). Η Μοργκάνα είναι καλύτερες φίλες με τη Γκούεν παρά τις ταξικές τους διαφορές, καθώς και καλοί φίλοι με το Μέρλιν στον κύκλο 1 και το περισσότερο του κύκλου 2. Είναι κρυφά μια "προφήτισσα" - ένα άτομο με προφητικές δυνάμεις. Αν και δεν το συνειδητοποιεί μέχρι και τις αρχές του κύκλου 2, αυτή-όπως και ο Μέρλιν-γεννήθηκε με μαγεία (μολονότι ο Μέρλιν είναι πιο ισχυρός). Ενώ ο Γκάιους δρα ως μέντορας για το Μέρλιν, λέει στη Μοργκάνα ότι δεν έχει καμιά μαγική δύναμη σε μια προσπάθεια να την προστατέψει, δίνοντάς της ένα ελιξίριο για τον ύπνο για να εμποδίσει τα προφητικά της όνειρα. Λέει συνεχώς ψέματα και έτσι αισθάνεται αποξενωμένη και συγχυσμένη. Είναι γενναία και ειλικρινής, φροντίζοντας βαθύτατα για τους άλλους και αντιτίθεται σθεναρά τη δίωξη του Ούθερ για όποιον έρχεται σε επαφή με τη μαγεία. Αφού συνειδητοποιήσει ότι δε μπορεί να πείσει τον Ούθερ να αλλάξει, παρακολουθώντας ως μάρτυρας το διωγμό αυτών που νοιάζεται, και φοβούμενη ότι ο Ούθερ θα ανακαλύψει τις δυνάμεις της και θα την σκοτώσει, σχηματίζει δεσμό με τη Μοργκώζ, μια ισχυρή μάγισσα με σκοτεινές προθέσεις, και έτσι βρίσκεται σε αντίθεση όχι μόνο με τον Ούθερ αλλά και με το Μέρλιν επίσης. Αποκαλύπτεται από το Γκάιους ότι η Μοργκάουζ και η Μοργκάνα είναι στην πραγματικότητα ετεροθαλείς αδερφές. Στον κύκλο 3, η δεύτερη είναι η κύρια κακοποιός, εξυπηρετώντας μια διάταξη που αναπτύσσεται με τη Μοργκάουζ. Η Μοργκάνα τώρα τροφοδοτείται από μια επιθυμία για εκδίκηση εναντίον του Κάμελοτ γενικά και του Ούθερ ειδικότερα. Στον κύκλο 4 είναι και πάλι η κακιά, μισώντας το Κάμελοτ πολύ περισσότερο εξαιτίας της παραμόρφωσης της αδερφής της και τον τελικό της θάνατο.
* Ο Άντονυ Χεντ υποδύεται τον Ούθερ Πεντράγκον: πατέρας του Αρθούρου και προηγούμενος βασιλιάς του Κάμελοτ. Ο Ούθερ είναι συχνά ένας αδίστακτος και σκληρός άνθρωπος τον οποίο μερικοί έχουν αποκαλέσει και τύραννο, αλλά νοιάζεται βαθύτατα για το Κάμελοτ, καθώς και για τον Αρθούρο και τη Μοργκάνα, παρόλο που συχνά είναι αυστηρός απέναντί τους. Ωστόσο, είναι συχνά τυφλωμένος από το μίσος του για όλες τις μορφές μαγείας. Από το θάνατο της συζύγου του κατά τη γέννα του Αρθούρου (που κατηγόρησε την εγκυμοσύνη που είχε δημιουργηθεί μέσω μαγείας), έχει εξαπολύσει πόλεμο εναντίον των χρηστών-μαγείας, που φτάνει μέχρι τη γενοκτονία. Έχει αναφερθεί ότι σκότωσε παιδιά τα οποία γεννήθηκαν με μαγεία και ότι θα σκοτώσει οποιονδήποτε δει μαζί με μάγο, επομένως ο Μέρλιν και η Μοργκάνα πρέπει να είναι πολύ προσεκτικοί (δε γνωρίζει τις δυνάμεις τους, ούτε ότι ο τελευταίος από τους δύο επιδιώκει τον ανατρέψει και να το σκοτώσει). Αποκαλύπτει στο Γκάιους ότι η Μοργκάνα είναι στην πραγματικότητα η βιολογική του κόρη, γεννημένη από μια σύντομη ερωτική σχέση με τη μητέρα της Μοργκάνα, Βίβιαν, ενώ ο σύζυγός της, Γκορλόις, ήταν μακριά. Η άρνησή του να ομολογήσει περισσότερα γι' αυτό στρέφει τη Μοργκάνα εναντίον του. Η προδοσία της Μοργκάνα τον οδηγεί σε ψυχολογική κατάρρευση στο τέλος του κύκλου 3 που συνεχίζει να υφίσταται ακόμα κι ένα χρόνο αργότερα. Ο Ούθερ πεθαίνει στο τρίτο επεισόδιο του Κύκλου 4 (*Η Κακή Μέρα*) από ένα μοιραίο τραύμα με ξίφος, επιτυγχάνοντας ενώ προσπαθούσε να προστατέψει τον Αρθούρο. Ο Μέρλιν, μεταμφιεσμένος ως την γηραιότερη εκδοχή του, προσπαθεί να βοηθήσει αλλά τα ξόρκια του αντιστρέφονται και ενισχύονται από ένα περιδέραιο τοποθετημένο γύρω από το λαιμό του από τον Άγκραβεϊν, σύμφωνα με το σχέδιο της Μοργκάνα. Ο Ούθερ στη συνέχεια πεθαίνει και ο Αρθούρος στέφεται Βασιλιάς μέχρι το τέλος του επεισοδίου, παρόλο που ο ίδιος κατηγορεί τον εαυτό του και τη μαγεία για το θάνατο του πατέρα του.
* Ο Ναθάνιελ Πάρκερ υποδύεται τον Άγκραβεϊν ντε Μπουά: θείος του Αρθούρου και αδερφός της Ιγκρέιν. Επέστρεψε στο Κάμελοτ μετά από ένα μεγάλο χρονικό διάστημα μακριά του, και ενώ ο ίδιος φαίνεται να καθοδηγεί τον Αρθούρου με τις επιλογές του Κάμελοτ, έχει πίστη στη Μοργκάνα, προσπαθώντας να τη βοηθήσει να γίνει η βασίλισσα που πιστεύει ότι είναι. Οι λόγοι του για να συνάξει με τη Μοργκάνα προήλθαν από το θάνατο της Ιγκρέιν καθώς κατηγόρησε και τον Αρθούρο και τον Ούθερ γι' αυτό, αναζητώντας εκδίκηση και από τους δύο. Αφού ο Άντονυ Χεντ φεύγει από τη σειρά ως κύριος πρωταγωνιστής, ο Ναθάνιελ Πάρκερ πήρε τη θέση του στις κύριες πιστώσεις.
* Ο Ρίτσαρντ Ουίλσον υποδύεται τον Γκάιους: γιατρός της αυλής του Κάμελοτ, κηδεμόνας του Μέρλιν και έναν από τους λίγους που ξέρουν το μυστικό του Μέρλιν. Ο Γκάιους είναι μάγος, αλλά ο Ούθερ τον συγχώρεσε πολύ καιρό πριν με την προϋπόθεση να εγκαταλείψει τη μαγεία. Ο Γκάιους είναι επίσης αλχημιστής και μελετητής της μαγείας. Έχει μια στεγνή αίσθηση του χιούμορ και βλέπει το Μέρλιν ως το γιο που ποτέ δεν είχε. Είναι έμπιστος φίλος της μητέρας του Μέρλιν. Ο Γκάιους είναι μεγάλη πηγή συμβουλών για το Μέρλιν και βοηθά το νεαρό μάγο με τις γνώσεις του για τη μαγεία και τα μαγικά πλάσματα.
* Ο Τζον Χερτ δανείζει τη φωνή του στο μέγα δράκο Κιλγκάρρα: ο Μέρλιν συχνά επισκέπτεται το δράκο όταν είναι σε δύσκολη θέση, ιδίως επειδή ισχυρίζεται ότι ξέρει το πεπρωμένο του Μέρλιν. Ο δράκος είναι επίσης ένας από τους λίγους οι οποίοι ξέρουν το μυστικό του Μέρλιν και της Μοργκάνα. Ωστόσο, όταν ενθαρρύνει το Μέρλιν να χρησιμοποιεί τη μαγεία για να προστατέψει τον Αρθούρο, ο δράκος λέει στο Μέρλιν ότι η Μοργκάνα πρέπει να παραμείνει αγνοούσα των δυνάμεών της. Ο δράκος εμφανίζεται παντογνώστης μερικές φορές, και στο τέλος του κύκλου 2 ο Μέρλιν αποκαλύπτεται ότι είναι ο φυσικός αφέντης του Κιλγκάρρα. Στον κύκλο τρία, ο Μέρλιν και ο Κιλγκάρρα μοιράζονται ένα στενό δεσμό του Άρχοντα των Δράκων/Δράκου και ο Δράκος έρχεται να βοηθήσει το Μέρλιν όταν χρειάζεται. Λόγω του δεσμού του Άρχοντα των Δράκων, πρέπει να υπακούει το Μέρλιν ακόμα και όταν διαφωνεί με τις εντολές και τις προθέσεις του.
* Η Εμίλια Φοξ υποδύεται τη Μοργκώζ: μια ισχυρή μάγισσα που δεν τη σταματά τίποτα στο να καταστρέψει το Κάμελοτ. Είναι η ετεροθαλής αδερφή της Μοργκάνα μέσω της μητέρας τους. Τελικά διαφθείρει τη Μοργκάνα και τη στρέφει εναντίον του Κάμελοτ. Στον Κύκλο 4, η Μοργκάνα θυσίασε τη Μοργκώζ για να πάρει την εκδίκησή της για το Κάμελοτ.
* Ο Σαντιάγκο Καμπρέρα υποδύεται το Λάνσελοτ: ο Λάνσελοτ λαχταρούσε να γίνει ιππότης αλλά δεν μπορούσε λόγω της έλλειψης ευγενούς καταγωγής. Στο *Λάνσελοτ* (πέμπτο επεισόδιο του πρώτου κύκλου), ανακαλύπτει τις δυνάμεις του Μέρλιν μετά από ένα περιστατικό με ένα γρύπα. Αφού βοήθησε το Μέρλιν και τον Αρθούρο πολλές φορές, τελικά έγινε Ιππότης του Κάμελοτ μαζί με τον Σερ Πέρσιβαλ και τον Γκαουέιν. Στον Κύκλο 4, ο Λάνσελοτ θυσίασε τον εαυτό του για σώσει το Κάμελοτ. Σύντομα αναστήθηκε από τη Μοργκάνα και έγινε υπόδουλος στον έλεγχό της αλλά αργότερα πεθαίνει ξανά. Παρά τη βοήθεια που έδωσε στον Αρθούρο και το Κάμελοτ, ο Λάνσελοτ είχε επίσης αισθήματα για τη Γκουέν τα οποία η Μοργκάνα εκμεταλλεύτηκε και θέτοντας τον υπό τον έλεγχό της τον ανάγκασε να προδώσει τον Αρθούρο και να καταστρέψει τον γάμο του με την Γκουέν.
* Ο Έον Μακέν υποδύεται τον Γκαουέιν: ο Γκαουέιν είναι ένα έμπιστο πρόσωπο ο οποίος γίνεται φίλος με τον Αρθούρο και το Μέρλιν και τελικά γίνεται Ιππότης του Κάμελοτ.

## Παραγωγή
Το πρόγραμμα επινοήθηκε από τους παραγωγούς της Shine Τζούλιαν Μέρφυ και Τζόννυ Καπς, οι οποίοι είχαν συνεργαστεί για το *Χεξ*, μια σειρά φαντασίας που παράχθηκε από τη Shine για το κανάλι Sky One. Το BBC επιθυμούσε να δείξει ένα δράμα βασισμένο στο χαρακτήρα του Μέρλιν εδώ και αρκετό καιρό: λίγο περισσότερο από ένα χρόνο πριν οι σειρές της Shine αρχίσουν, ο συγγραφέας και παραγωγός Κρις Τσίμναλ είχε αναπτύξει ένα πρόγραμμα που στόχευε τα κυριακάτικα βράδια του BBC One, αλλά τελικά δεν ανατέθηκε. Η έκδοση Shine του προγράμματος τέθηκε σε εξέλιξη στα τέλη του 2006, ανατεθειμένο από τον Χειριστή του BBC One Πήτερ Φίντσαμ και του BBC Επικεφαλής της Φαντασίας Τζέην Τράντερ, με τον Φίντσαμ πρόθυμο να έχει περισσότερες σειρές στο κανάλι του το οποίο ενσάρκωσε "τηλεόραση τριών γενιών - αυτή είναι η τηλεόραση που μπορείς να παρακολουθείς με τους παππούδες σου και τα παιδιά. Δεν υπάρχουν αρκετές από αυτές αντιθέτως."

Το *Μέρλιν* επηρεάστηκε από την αμερικάνικη σειρά *[[Σούπερμαν: Τα Χρόνια της Νιότης]]*, για τα πρώτα χρόνια του Σούπερμαν, σύμφωνα με τους παραγωγούς της Shine, Τζούλιαν Μέρφυ και Τζόννυ Καπς, οι οποίοι είπαν ότι το *Σούπερμαν: Τα Χρόνια της Νιότης* βοήθησε παρέχοντας την ιδέα ότι ο Μέρλιν θα δει ένα "Κάμελοτ που υπήρχε πριν τη χρυσή του εποχή". Ο Καπς είπε: "Ακριβώς όπως και στο *Σούπερμαν: Τα Χρόνια της Νιότης* θέλαμε να ανατρέψουμε τις προσδοκίες. Το Κάμελοτ είναι μια χώρα όπου η μαγεία είναι απαγορευμένη [και] ο Μέρλιν ... είναι ένα νεαρό αγόρι το οποίο δουλεύει ως υπηρέτης του Αρθούρου και πρέπει να κρύψει τις ικανότητές του."

Η σειρά άρχισε να παράγεται το Μάρτιο του 2008, με τα γυρίσματα να λαμβάνουν χώρα στην Ουαλία και τη Γαλλία (στο Κάστρο του Πιερρφόν). Χρησιμοποιήθηκαν ακόμη δύο τοποθεσίες στο Κεντ: η Αίθουσα των Βαρόνων και ο Πύργος του Κήπου στο Μέγαρο Πένσχερστ και τα σπήλαια Τσίζλχερστ. Η σειρά παρήχθη από τη Shine σε συνεργασία με το BBC Ουαλίας, του οποίου Επικαφαλής του Δράματος Τζούλι Γκάρντνερ διετέλεσε ως εκτελεστική παραγωγός για το BBC. Ο κύριος σεναριογράφος του *Doctor Who* Ράσσελ Τ Ντέιβις ήταν σημαντική επιρροή στο ύφος και το στυλ του *Μέρλιν*. Τα ειδικά εφέ για τη σειρά παρέχονταν από το Mill. Ο αρχαίος αγγλικός διάλογος χρησιμοποιήθηκε για ξόρκια που γράφτηκαν από έναν πανεπιστημιακό μελετητή και αργότερα από την ομάδα επιμέλειας σεναρίου. Αποτελούμενο από ένα πρώτο κύκλο 13 επεισοδίων, το *Μέρλιν* άρχισε να μεταδίδεται στο Ηνωμένο Βασίλειο στις 20 Σεπτεμβρίου του 2008. Πριν από αυτό, ένα ειδικό τρέιλερ ήταν έτοιμο για να παιχτεί στην τηλεόραση, στους κινηματογράφους και στο διαδίκτυο.

## Μετάδοση
Τον Απρίλιο του 2008, τα δικαιώματα μετάδοσης των Η.Π.Α. αγοράστηκαν από την NBC, όπου προβαλλόταν τις Κυριακές στις 8 μ.μ. (Ανατολική Ζώνη Ώρας), ξεκινώντας τον Ιούνιο του 2009. Αυτό το έκανε το πρώτο βρετανικό δράμα πάνω από τριάντα χρόνια που εμφανίστηκε στο τηλεοπτικό δίκτυο των ΗΠΑ, σε αντίθεση με τη Δημόσια Ραδιοτηλεόραση και την καλωδιακή. Το πρόγραμμα μετακινήθηκε στο SyFy, ένα καλωδιακό κανάλι που επίσης ανήκει στην NBC, για το δεύτερο κύκλο, που έκανε πρεμιέρα την Παρασκευή, 2 Απριλίου του 2010. Το SyFy μετέδωσε τον τρίτο κύκλο στις αρχές του 2011, μετά την ολοκλήρωση της αρχικής μετάδοσης στο BBC. Αργότερα ανακοινώθηκε ότι η σειρά θα προβληθεί μετά το SmackDown, τα βράδια της Παρασκευής ξεκινώντας την Παρασκευή, 7 Ιανουαρίου στις 10 μ.μ./9 μ.μ. (Κεντρική ζώνη ώρας). Ο διανομέας, οι επιχειρήσεις FremantleMedia, επίσης πούλησαν τα δικαιώματα μετάδοσης στο Τηλεοπτικό Δίκτυο CTV στον Καναδά, στο Κανάλι Ten στην Αυστραλία, στην Τηλεόραση RTL στη Γερμανία, στο Polsat και AXN Sci Fi στην Πολωνία και την Τσέχικη Δημοκρατία, στο Canal+, NRJ 12 και Gulli στη Γαλλία (το Canal+ επίσης μεταδίδει το Μέρλιν στα γαλλικά στο Canal+ D'Afrique), στο M-Net στη Νότια Αφρική, στον ΑΝΤ1 στην Ελλάδα, στο CNBC-e στην Τουρκία, στο MICO στην Ιαπωνία, στο HTV στο Βιετνάμ και στο MediaCorp okto και MediaCorp Channel 5 στη Σιγκαπούρη. Η σειρά μεταδίδεται σε 183 χώρες.

Μια σειρά ντοκιμαντέρ που δημιουργήθηκαν από την Βρετανική Εταιρεία Μεταδόσεων η οποία ονομάζεται, *Μέρλιν: Μυστικά και Μαγεία*, εξηγεί πως δημιουργήθηκε η σειρά, *Μέρλιν*. Εκτός από το ειδικό αρχικό 50λεπτο, το οποίο μεταδόθηκε απευθείας μετά την πρεμιέρα του δεύτερου κύκλου, και το πρώτο επεισόδιο, προβλήθηκαν για πρώτη φορά κάθε Κυριακή, όλα τα νέα 15λεπτα επεισόδια προβάλλονται αμέσως μετά από κάθε επεισόδιο *Μέρλιν* τα βράδια Σαββάτου, Κυριακής, Δευτέρας ή Παρασκευής στο BBC Three. Η σειρά επίσης προβάλλεται συχνά στο CBBC.
### Διεθνή Μετάδοση

### Κριτικές
Όταν αναφέρθηκε στο επεισόδιο της πρεμιέρας της σειράς, "*Το Κάλεσμα του Δράκου*", η Άλισον Γκρέιαμ από το περιοδικό *Radio Times* είπε ότι "ο Κόλιν Μόργκαν είναι αρεστός και συμπαθητικός ως ο επίτιμος ήρωας" αλλά επέκρινε το διάλογο, λέγοντας ότι "δεν λάμπει ακριβώς". Η Ερμάιονι Έιρ από την εφημερίδα *[[The Independent]]* αποκάλεσε το επεισόδιο "φριχτό", αντιπαθώντας τη "σύγχρονη" αίσθησή του δηλώνοντας ότι "η Γκουίνεβηρ μοιάζει με υποκατάστατη δασκάλα". Ο Ντάνιελ Μάρτιν της εφημερίδας *[[The Guardian]]* αποκάλεσε το επεισόδιο μια "πρόχειρη ανοησία" και επίσης έκρινε πως ο διάλογος ήταν "απαίσιος" αλλά πιστεύει ότι η ηθοποιός Ηβ Μάιλς ήταν "υπέροχη". Ο Α.Α Γκιλ της εφημερίδας *[[The Times]]* το χαρακτήρισε "ήπιο" αν και ο Γκάρυ Τζένκινς, επίσης από την *The Times*, θεώρησε ότι "οι κεντρικές ερμηνείες είναι καλοί οιωνοί". Ο Κηθ Ουότσον από την εφημερίδα *Metro* αναλογίστηκε ότι ο Κόλιν Μόργκαν έκανε "ένα συμπαθή μάγο" και ότι "τα αποτελέσματα ήταν εντυπωσιακά" αλλά έκρινε ότι η μουσική επένδυση ήταν "τρομερά καμαρωτή" και αποκάλεσε το διάλογο "επίπεδο".

### Αξιολογήσεις Ηνωμένου Βασιλείου και ΗΠΑ
Το παρακάτω είναι ένας πίνακας αξιολογήσεων, με βάση τους μέσους συνολικούς υπολογιζόμενους θεατές ανά επεισόδιο, του Μέρλιν στα BBC One, NBC, και Syfy.

## Κυκλοφορίες DVD
Οι κύκλοι ένα και δύο κυκλοφόρησαν σε DVD στο Ηνωμένο Βασίλειο, τις Ηνωμένες Πολιτείες και την Αυστραλία. Ο κύκλος τρία είναι αυτή τη στιγμή διαθέσιμος στο Ηνωμένο Βασίλειο, και κυκλοφόρησε στην Αυστραλία στις 4 Αυγούστου του 2011. Συνοδευτικά σε όλα τα σετ κουτιών υπάρχουν βίντεο-ημερολόγια και σχόλια. Πίσω από τη Μαγεία, μία δύο-μερών επισκόπηση του *Μέρλιν* περιλαμβάνεται στο σετ κουτιού του κύκλου ένα στο Ηνωμένο Βασίλειο, ενώ η σειρά ντοκιμαντέρ, Μυστικά και Μαγεία, περιλαμβάνεται στον κύκλο δύο.

## Μουσική Επένδυση
Μουσική για κάθε έναν από τους πρώτους δύο κύκλους, περιέχοντας μουσική από επιλεγμένα επεισόδια, έχει κυκλοφορήσει από τη δισκογραφική εταιρεία MovieScore Media. Ο συνθέτης του *Μέρλιν* Ρόμπερτ Λέην ήταν υποψήφιος για το Καλύτερο Πρωτότυπο Αποτέλεσμα για την Τηλεόραση για το 10α ετήσια Βραβεία Μουσικής Ταινιών Ηνωμένου Βασιλείου (2008), την 8η διοργάνωση Βραβείων GoldSpirit (Χρυσού Πνεύματος) (2008),  και τα 5α ετήσια Βραβεία Διεθνούς Μουσικής Ταινιών Ένωσης Κριτικών (2008).

## Επίσημο περιοδικό
Ο βρετανικός εκδότης Attic Brand Media ξεκίνησε το επίσημο περιοδικό για τη σειρά το Σεπτέμβριο του 2011 περιέχοντας άρθρα, γρίφους και ένα κόμικ γραμμένο από τον Ντέιμιαν Κέλεχερ και ζωγραφισμένο από τη Λη Κάρι. Το μηνιαίο περιοδικό κοστίζει £3.20 ανά τεύχος και διανέμεται στα περίπτερα του Ηνωμένου Βασιλείου.

Στην Ελλάδα το περιοδικό κυκλοφόρησε το Φεβρουάριου του 2011 με κόστος 4,50€.

## Υποσημειώσεις

## Εξωτερικοί σύνδεσμοι
* ''Οι Περιπέτειες του Μέρλιν'', η επίσημη παγκόσμια ιστοσελίδα του *Μέρλιν*
* ''Μέρλιν'' στο BBC Online
* ''Μέρλιν'' στο Internet Movie Database
* ''Μέρλιν''  στο TV.com 
* ''Μέρλιν''  στο Syfy
* ''Μέρλιν'' στο NBC
* Εξωτερική σελίδα του Μέρλιν στη wiki
* ''Μέρλιν''  στον ΑΝΤ1

Κατηγορία:Βρετανικές τηλεοπτικές σειρές
Κατηγορία:Δαίμονες στην τηλεόραση